PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/VP/3/1/008	Bratislava 01. marca 2011	

Protimonopolný úrad Slovenskej republiky, odbor koncentrácií v správnom konaní vedenom pod č. 0037/OK/2010 začatom dňa 22.11.2010 na základe oznámenia koncentrácie podnikateľom Caterpillar Inc. so sídlom 100N.E. Adams Street, Peoria, IL 61629, Spojené štáty americké vo veci koncentrácie podnikateľov Caterpillar Inc. so sídlom 100N.E. Adams Street, Peoria, IL 61629, Spojené štáty americké a MWM Holding GmbH so sídlom Mainzer Landstrasse 46, 60325 Franfurkt nad Mohanom, Nemecko

rozhodol

na základe § 10 ods. 1 zákona č. 145/1995 Z.z. o správnych poplatkoch v znení neskorších predpisov tak, že vracia podnikateľovi Caterpillar Inc. so sídlom 100N.E. Adams Street, Peoria, IL 61629, Spojené štáty americké správny poplatok vov ýške 3 319 eur (slovom tritisíctristodevätnásť eur). Správny poplatok bude vrátený na účet číslo: 1370741046/1111, vedený v UniCredit Bank Slovakia, a.s.

Odôvodnenie:

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 22.11.2010 doručené listom zaevidovaným pod č. 4021/2010 oznámenie koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) podnikateľom Caterpillar Inc. so sídlom 100N.E. Adams Street, Peoria, IL 61629, Spojené štáty americké (ďalej len „Caterpillar“) prostredníctvom právneho zástupcu JUDr. Ľuboša Frolkoviča, advokáta so sídlom Laurinská 3, 811 01 Bratislava (ďalej len „právny zástupca“). 

2.	Na základe vyššie uvedeného sa dňa 22.11.2010 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov začalo správne konanie vedené pod  č. 0037/OK/2010 vo veci koncentrácie spočívajúcej v získaní nepriamej výlučnej kontroly podnikateľom Caterpillar nad podnikom podnikateľa MWM Holding GmbH so sídlom Mainzer landstrasse 46, 60325 Franfurkt nad Mohanom, Nemecko (ďalej len „MWM“) prostredníctvom podnikateľa Caterpillar Investment GmbH & Co. KG so sídlom Falckensteiner Str. 2, 24159 Kiel, Nemecko (ďalej len „Caterpillar Investment“), na základe Zmluvy o kúpe a prevode obchodných podielov uzatvorenej dňa 21.10.2010 medzi spoločnosťami 3i Europartners Va LP; 3i Europartner Vb LP; 3i Pan European Buyouts 2006-08A LP; 3i Pan European Buyouts 2006-08B LP; 3i Pan European Buyouts 2006-08C LP; Pan European Buyouts Co-Invest 2006-08 LP; 3i Group Investments LP; Pan European Buyouts (Nordic) Co-Invest 2006-08 LP; Pan European Buyouts (Dutch) A Co-Invest 2006-08 LP; Petrom Groschom; Grosch GbR; Klausom Buchborn-Klosom; Buchborn-Klos GbR; ASW GbR; Stefanom Zimmermannom a Power Vermögensverwaltungs GmbH ako predávajúcimi a Caterpillar Investment ako kupujúcim. 

3.	Správny poplatok za oznámenie koncentrácie podľa zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 3 319 eur bol podnikateľom Caterpillar zaplatený a na účet úradu prevedený dňa 26.11.2010.

4.	Dňa 25.02.2011 nadobudlo právoplatnosť rozhodnutie č. 2011/ZK/3/1/000 zo dňa 16.02.2011, ktorým úrad správne konanie vo veci koncentrácie podnikateľov Caterpillar a MWM na základe § 32 ods. 2 písm. j) zákona zastavil, pretože o tej istej koncentrácii už koná Európska komisia.

5.	Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak.

6.	Podnikateľ Caterpillar prostredníctvom právneho zástupcu uviedol v liste zaevidovanom pod č. 654/2011 zo dňa 24.02.2011 číslo účtu, na ktorý sa má správny poplatok vrátiť.  

7.	Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

Podľa § 10 ods. 6 zákona č. 145/1995 Z.z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

							Mgr. Daniela Lukáčová

							   poverená riadením
							  odboru koncentrácií

Rozhodnutie sa doručuje:

JUDr. Ľuboš Frolkovič
advokát
Laurinská 3
811 01 Bratislava